Suvestinė redakcija nuo 2018-01-23

Nutarimas paskelbtas: Žin. 2011, Nr. 131-6227, i. k. 1111100NUTA00001246

TAR pastaba. Iki šio nutarimo įsigaliojimo išduotos licencijos perduoti, skirstyti, laikyti, skystinti ir tiekti gamtines dujas atitinka Gamtinių dujų perdavimo, skirstymo, laikymo, suskystinų gamtinių dujų pakartotinio dujinimo, rinkos operatoriaus licencijavimo ir gamtinių dujų tiekimo leidimų išdavimo taisyklėse nustatytas licencijų (leidimų) rūšis. Iki šio nutarimo įsigaliojimo išduotos licencijos perduoti, skirstyti, laikyti, skystinti ir tiekti gamtines dujas galioja neterminuotai arba kol yra panaikinamos Lietuvos Respublikos energetikos įstatymo 21 straipsnio 7 dalyje numatytais atvejais.
Lietuvos Respublikos Vyriausybė, Nutarimas
Nr. 65,
2018-01-17,
paskelbta TAR 2018-01-22, i. k. 2018-00948        

LIETUVOS RESPUBLIKOS VYRIAUSYBĖ

NUTARIMAS
DĖL GAMTINIŲ DUJŲ PERDAVIMO, SKIRSTYMO, LAIKYMO, SUSKYSTINTŲ GAMTINIŲ DUJŲ PAKARTOTINIO DUJINIMO, RINKOS OPERATORIAUS LICENCIJAVIMO IR GAMTINIŲ DUJŲ TIEKIMO LEIDIMŲ IŠDAVIMO TAISYKLIŲ PATVIRTINIMO

2011 m. spalio 27 d. Nr. 1246
Vilnius

Vadovaudamasi Lietuvos Respublikos gamtinių dujų įstatymo 20 straipsnio 4 dalimi, Lietuvos Respublikos Vyriausybė nutaria:
Patvirtinti Gamtinių dujų perdavimo, skirstymo, laikymo, suskystintų gamtinių dujų pakartotinio dujinimo, rinkos operatoriaus licencijavimo ir gamtinių dujų tiekimo leidimų išdavimo taisyklės (pridedama). 

PATVIRTINTA
Lietuvos Respublikos Vyriausybės
2018 m. sausio 17 d. nutarimu Nr. 65  




 SKYRIUS


. Gamtinių dujų perdavimo, skirstymo, laikymo, suskystintų gamtinių dujų pakartotinio dujinimo, rinkos operatoriaus licencijavimo ir gamtinių dujų tiekimo leidimų išdavimo taisyklės (toliau – Taisyklės) nustato gamtinių dujų perdavimo, skirstymo, laikymo, suskystintų gamtinių dujų (toliau – SGD) pakartotinio dujinimo, rinkos operatoriaus veiklos licencijų (toliau – licencijos) ir dujų tiekimo, išskyrus prekybą gamtinių dujų biržoje ir degalinėse, leidimų (toliau – leidimai) išdavimo, pakeitimo, patikslinimo, dublikatų išdavimo, galiojimo sustabdymo, galiojimo sustabdymo panaikinimo, galiojimo panaikinimo, atsisakymo išduoti licencijas (leidimus) tvarką, licencijas išduodančios institucijos įgaliojimus.
. Verstis gamtinių dujų perdavimo, skirstymo, laikymo, SGD pakartotinio dujinimo, tiekimo ir rinkos operatoriaus veikla, nurodyta Lietuvos Respublikos gamtinių dujų įstatymo (toliau – Gamtinių dujų įstatymas) 20 straipsnio 1 ir 2 dalyse, leidžiama tik šios veiklos licencijų ar leidimų turėtojams.
. Licencijos perduoti, skirstyti gamtines dujas išduodamos licencijuojamai veiklai vykdyti apibrėžtose teritorijose, kurios nustatomos vadovaujantis Gamtinių dujų įstatymo 20 straipsnio 7 ir 12 dalyse nustatytais reikalavimais.
. Taisyklėse vartojamos sąvokos atitinka Lietuvos Respublikos energetikos įstatyme (toliau – Energetikos įstatymas), Gamtinių dujų įstatyme ir jo įgyvendinamuosiuose teisės aktuose vartojamas sąvokas.

 SKYRIUS


. Licencijas asmenims, siekiantiems verstis gamtinių dujų sektoriuje licencijuojama perdavimo, skirstymo, laikymo, SGD pakartotinio dujinimo ir rinkos operatoriaus veikla, ar leidimus asmenims, siekiantiems vertis gamtinių dujų tiekimo veikla, išduoda Valstybinė kainų ir energetikos kontrolės komisija (toliau – Komisija). Komisija Taisyklių nustatyta tvarka taip pat turi teisę išduoti terminuotą gamtinių dujų perdavimo licenciją. Išduodant terminuotą gamtinių dujų perdavimo licenciją Taisyklių 14.2–14.14 papunkčiai netaikomi.
. Komisija:
. tvirtina prašymo išduoti, pakeisti licenciją, sustabdyti licencijos (leidimo) galiojimą, panaikinti galiojimo sustabdymą, panaikinti galiojimą, išduoti licencijos dublikatą ar patikslinti licencijos formą ir prašymo sustabdyti arba panaikinti gamtinių dujų tiekimo leidimo galiojimo formą;
. tvirtina licencijų formas;
. tvirtina deklaracijos formą (toliau – deklaracija), kuria patvirtinama atitiktis Gamtinių dujų įstatymo 20 straipsnio 6 dalyje nustatytiems reikalavimams;
. išduoda, pakeičia arba patikslina licenciją (leidimą), išduoda licencijos dublikatą, sustabdo licencijos (leidimo) galiojimą, panaikina galiojimo sustabdymą, panaikina galiojimą, pateikia asmeniui, siekiančiam verstis gamtinių dujų sektoriuje licencijuojama arba leidimais reguliuojama veikla, licencijos (leidimo) turėtojui motyvuotą rašytinį atsisakymą išduoti ar pakeisti licenciją (leidimą);
. teikia informaciją apie licencijų (leidimų) išdavimą, pakeitimą, patikslinimą, licencijų dublikatų išdavimą, galiojimo sustabdymą, galiojimo sustabdymo panaikinimą, galiojimo panaikinimą valstybės institucijoms ir įstaigoms, kurioms jos reikia pavestoms funkcijoms atlikti, taip pat kitiems suinteresuotiems asmenims.
. Informaciją apie licencijų (leidimų) išdavimą, pakeitimą, patikslinimą, licencijų dublikatų išdavimą, galiojimo sustabdymą, galiojimo sustabdymo panaikinimą, galiojimo panaikinimą Komisija skelbia savo interneto svetainėje. Komisija pateikia informaciją apie licencijų (leidimų) išdavimą, pakeitimą, patikslinimą, dublikatų išdavimą, galiojimo sustabdymą, galiojimo sustabdymo panaikinimą, galiojimo panaikinimą Licencijų informacinei sistemai Licencijavimo pagrindų aprašo, patvirtinto Lietuvos Respublikos Vyriausybės 2012 m. liepos 18 d. nutarimu Nr. 937 „Dėl Licencijavimo pagrindų aprašo patvirtinimo“, nustatyta tvarka.
. Komisijos skelbiamoje informacijoje nurodomi asmens duomenys (juridinio asmens – pavadinimas, kodas ir buveinės adresas, elektroninio pašto adresas, jeigu jis yra; fizinio asmens – vardas ir pavardė, adresas, elektroninio pašto adresas, jeigu jis yra), licencijuojama arba leidimais reguliuojama veikla, licencijos (leidimo) numeris, jos išdavimo, pakeitimo, patikslinimo, licencijos dublikato išdavimo, galiojimo sustabdymo, galiojimo sustabdymo panaikinimo ar galiojimo panaikinimo data, licencijuojamos veiklos teritorija.

 SKYRIUS 


. Perdavimo sistemos operatoriaus paskyrimo ir perdavimo licencijos išdavimo procedūros inicijuojamos asmens, siekiančio verstis gamtinių dujų sektoriuje licencijuojama perdavimo veikla, prašymu arba Komisijos iniciatyva Gamtinių dujų įstatymo 28 straipsnio 7 dalyje numatytu atveju.
. Skirstymo, laikymo, SGD pakartotinio dujinimo, rinkos operatoriaus veiklos licencijos išduodamos asmens, siekiančio verstis gamtinių dujų sektoriuje licencijuojama veikla, prašymu.
. Asmuo, siekiantis verstis gamtinių dujų sektoriuje licencijuojama veikla, pateikia Komisijai nustatytos formos prašymą.
. Asmuo, siekiantis verstis gamtinių dujų sektoriuje leidimais reguliuojama veikla, pateikia Komisijai nustatytos formos deklaraciją.
. Asmenys, siekiantys verstis gamtinių dujų sektoriuje licencijuojama veikla, prie prašymo išduoti licenciją turi pateikti Komisijos patvirtintame Ūkio subjektų technologinio, finansinio ir vadybinio pajėgumo įvertinimo tvarkos apraše nustatytus dokumentus, kuriais remdamasi Komisija gali įvertinti, ar asmuo, siekiantis verstis gamtinių dujų sektoriuje licencijuojama veikla, turi pakankamus technologinius, finansinius ir vadybinius pajėgumus, leidžiančius tinkamai vykdyti licencijuojamos veiklos sąlygas.
. Juridinis asmuo, siekiantis verstis gamtinių dujų sektoriuje licencijuojama perdavimo veikla, be Taisyklių 13 punkte nurodytų dokumentų ir duomenų, turi pateikti:
. steigimo dokumentų, nuostatų kopijas, patvirtintas antspaudu, jeigu privaloma jį turėti, ir vadovo parašu;
. juridinio asmens, siekiančio verstis gamtinių dujų sektoriuje licencijuojama perdavimo veikla, dalyvių, turinčių daugiau nei 1/10 balsų šio juridinio asmens dalyvių susirinkime, sąrašą;
. informaciją apie juridinio asmens, siekiančio verstis gamtinių dujų sektoriuje licencijuojama perdavimo veikla, dalyvius iš trečiųjų valstybių (nurodoma ir jų turima balsų dalis šio juridinio asmens dalyvių susirinkime);
. juridinio asmens, siekiančio verstis gamtinių dujų sektoriuje licencijuojama perdavimo veikla, dalyvių be balsavimo teisių sąrašą;
. įmonių, kurias juridinis asmuo, siekiantis verstis gamtinių dujų sektoriuje licencijuojama perdavimo veikla, tiesiogiai ir (ar) netiesiogiai kontroliuoja, nurodęs balsavimo teisių procentą ir įrodymus, kokia veikla verčiasi šios įmonės (licencijų, atestatų, leidimų ar kitų dokumentų, įrodančių įmonės vykdomą veiklą, kopijas), sąrašą; tiesioginė ir netiesioginė kontrolė suprantama kaip tiesioginis ir netiesioginis lemiamas poveikis įmonei, kaip apibrėžta Lietuvos Respublikos įmonių grupių konsoliduotosios finansinės atskaitomybės įstatyme;
. juridinio asmens, siekiančio verstis gamtinių dujų sektoriuje licencijuojama perdavimo veikla, dalyvių balsavimo sutartį ar šio juridinio asmens dalyvių susirinkimo patvirtinimą, kad jos nėra;
. juridinio asmens, siekiančio verstis gamtinių dujų sektoriuje licencijuojama perdavimo veikla, kolegialių organų darbo reglamentus, jeigu jie yra;
. įmonių grupių, su kuriomis juridinis asmuo, siekiantis verstis gamtinių dujų sektoriuje licencijuojama perdavimo veikla, konsoliduotas pagal tarptautinius apskaitos standartus, sąrašą:
. dėl kiekvienos iš šių įmonių grupių – įmonių, užsiimančių bent viena iš šių veiklų: gamtinių dujų tiekimo, gavybos ir elektros tiekimo, gamybos, sąrašą;
. Taisyklių 14.8.1 papunktyje nurodytų įmonių kolegialių valdymo organų narių sąrašą;
. juridinio asmens, siekiančio verstis gamtinių dujų sektoriuje licencijuojama perdavimo veikla, dalyvių susirinkimo arba šio juridinio asmens kolegialaus organo sprendimą (su balsavimo duomenimis), kuriuo skiriami šio juridinio asmens kolegialaus valdymo organo nariai;
. juridinio asmens, siekiančio verstis gamtinių dujų sektoriuje licencijuojama perdavimo veikla, dalyvių susirinkimo arba šio juridinio asmens kolegialaus organo sprendimą, kuriuo skiriamas šio juridinio asmens vadovas;
. visas taisykles ir procedūras, pagal kurias veikia valdymo organai, atstovaujantys juridiniam asmeniui, siekiančiam verstis gamtinių dujų sektoriuje licencijuojama perdavimo veikla;
. juridinio asmens, siekiančio verstis gamtinių dujų sektoriuje licencijuojama perdavimo veikla, kolegialių organų narių sąrašą, informaciją apie vadovą ir kitus asmenis, teisėtai atstovaujančius šiam juridiniam asmeniui:
. dėl kiekvieno iš jų – kitos profesinės veiklos apibūdinimą;
. dėl kiekvieno iš jų – deklaraciją, kad jie nėra kolegialaus organo nariai ar vadovai įmonės, vykdančios gamtinių dujų tiekimo, gavybos ir elektros gamybos, tiekimo veiklas;
. nustatytas procedūras, apsaugančias nuo komerciniu požiūriu neskelbtinos informacijos perleidimo įmonėms, kurios verčiasi gamtinių dujų gavybos, tiekimo ir elektros gamybos, tiekimo veiklomis;
. informaciją apie juridinio asmens, siekiančio verstis gamtinių dujų sektoriuje licencijuojama perdavimo veikla, įdarbintą personalą (nurodoma, kokiose gamtinių dujų gavybos, tiekimo, elektros gamybos, tiekimo įmonėse šie asmenys dirbo), apimančią 6 mėnesius iki veiklų, kuriomis šis juridinis asmuo verčiasi, atskyrimo ir po atskyrimo.
. Įsteigtas Lietuvos Respublikoje kitos valstybės narės juridinio asmens ar kitos organizacijos padalinys, siekiantis verstis gamtinių dujų sektoriuje licencijuojama perdavimo veikla, be Taisyklių 13 punkte nurodytų dokumentų ir duomenų, turi pateikti:
. padalinį įsteigusio juridinio asmens dokumentus, nurodytus Taisyklių 14.1–14.14 papunkčiuose;
. padalinio dokumentus, nurodytus Taisyklių 14.1, 14.11 ir 14.12 papunkčiuose.
. Juridinis asmuo, siekiantis verstis gamtinių dujų sektoriuje licencijuojama skirstymo veikla, be Taisyklių 13 punkte nurodytų dokumentų ir duomenų, turi pateikti:
. steigimo dokumentų, nuostatų kopijas, patvirtintas antspaudu, jeigu privaloma jį turėti, ir vadovo parašu;
. juridinio asmens, siekiančio verstis gamtinių dujų sektoriuje licencijuojama skirstymo veikla, kolegialių organų darbo reglamentus, jeigu jie yra;
. įmonių grupių, su kuriomis juridinis asmuo, siekiantis verstis gamtinių dujų sektoriuje licencijuojama skirstymo veikla, konsoliduotas pagal tarptautinius apskaitos standartus, sąrašą:
. dėl kiekvienos iš šių įmonių grupių – įmonių, užsiimančių bent viena iš šių veiklų: gamtinių dujų tiekimo, gavybos, perdavimo ir elektros tiekimo, gamybos, sąrašą;
. Taisyklių 16.3.1 papunktyje nurodytų įmonių kolegialių valdymo organų narių sąrašą;
. juridinio asmens, siekiančio verstis gamtinių dujų sektoriuje licencijuojama skirstymo veikla, dalyvių susirinkimo arba šio juridinio asmens kolegialaus organo sprendimą (su balsavimo duomenimis), kuriuo skiriami šio juridinio asmens kolegialaus valdymo organo nariai;
. juridinio asmens, siekiančio verstis gamtinių dujų sektoriuje licencijuojama skirstymo veikla, dalyvių susirinkimo arba šio juridinio asmens kolegialaus organo sprendimą, kuriuo skiriamas šio juridinio asmens vadovas;
. visas nustatytas taisykles ir procedūras, pagal kurias veikia valdymo organai, atstovaujantys juridiniam asmeniui, siekiančiam verstis gamtinių dujų sektoriuje licencijuojama skirstymo veikla;
. juridinio asmens, siekiančio verstis gamtinių dujų sektoriuje licencijuojama skirstymo veikla, kolegialių organų narių sąrašą, informaciją apie vadovą ir kitus asmenis, teisėtai atstovaujančius šiam juridiniam asmeniui:
. dėl kiekvieno iš jų – kitos profesinės veiklos apibūdinimą;
. dėl kiekvieno iš jų – deklaraciją, kad jie nėra kolegialaus organo nariai ar vadovai įmonės, vykdančios gamtinių dujų tiekimo, gavybos, perdavimo veiklas.
. Įsteigtas Lietuvos Respublikoje kitos valstybės narės juridinio asmens ar kitos organizacijos padalinys, siekiantis verstis gamtinių dujų sektoriuje licencijuojama skirstymo veikla, be Taisyklių 13 punkte nurodytų dokumentų ir duomenų, turi pateikti:
. padalinį įsteigusio juridinio asmens dokumentus, nurodytus Taisyklių 16.1–16.7 papunkčiuose;
. padalinio dokumentus, nurodytus Taisyklių 16.1, 16.6 ir 16.7 papunkčiuose.
. Asmeniui, siekiančiam verstis gamtinių dujų sektoriuje licencijuojama skirstymo veikla (integruotai gamtinių dujų įmonei) ir gamtines dujas skirstančiam mažiau nei 100 tūkst. vartotojų, netaikomi Taisyklių 16.2–16.7 papunkčiai. 
. Asmuo, siekiantis verstis gamtinių dujų sektoriuje licencijuojama laikymo veikla, be Taisyklių 13 punkte nurodytų dokumentų ir duomenų, turi pateikti steigimo dokumentų, nuostatų kopijas, patvirtintas antspaudu, jeigu privaloma jį turėti, ir vadovo parašu.
. Asmuo, siekiantis verstis gamtinių dujų sektoriuje licencijuojama SGD pakartotinio dujinimo veikla, be Taisyklių 13 punkte nurodytų dokumentų ir duomenų, turi pateikti steigimo dokumentų, nuostatų kopijas, patvirtintas antspaudu, jeigu privaloma jį turėti, ir vadovo parašu.
. Asmuo, siekiantis verstis gamtinių dujų sektoriuje licencijuojama rinkos operatoriaus veikla, be Taisyklių 13 punkte nurodytų dokumentų ir duomenų, turi pateikti:
. juridinis asmuo arba kitos valstybės narės juridinio asmens ar kitos organizacijos padalinys, įsteigtas valstybėje narėje – įstatų ar kito juos atitinkančio steigimo dokumento, nuostatų kopijas, patvirtintas antspaudu, jeigu jį privaloma turėti, ir vadovo parašu;
. fizinis asmuo:
. dokumentus, patvirtinančius ir (ar) suteikiančius teisę gyventi valstybėje narėje arba naudotis Europos Sąjungos teisės aktuose nustatytomis judėjimo valstybėse narėse teisėmis (šis reikalavimas taikomas trečiųjų valstybių piliečiams);
. asmens tapatybę patvirtinančio dokumento (paso arba asmens tapatybės kortelės) kopiją, išskyrus tuos atvejus, kai dokumentai teikiami tiesiogiai Komisijai; kai dokumentai teikiami tiesiogiai Komisijai, pateikiamas asmens tapatybę patvirtinantis dokumentas (pasas arba asmens tapatybės kortelė).
. Komisija sprendimą išduoti ar pakeisti licenciją grindžia asmens, siekiančio verstis gamtinių dujų sektoriuje licencijuojama veikla, arba licencijos turėtojo pateiktų dokumentų ir duomenų atitiktimi Komisijos nustatytiems technologiniams, finansiniams ir vadybiniams pajėgumams, leidžiantiems vykdyti licencijuojamos veiklos sąlygas, kuriuos Komisija nustato atsižvelgdama į Gamtinių dujų įstatymo 20 straipsnio 5 dalyje nustatytus kriterijus.
. Jeigu pateiktas netinkamai įformintas prašymas arba pateikti ne visi ar netinkamai įforminti dokumentai arba pateikta netinkamai įforminta deklaracija, kurių reikia licencijai (leidimui) išduoti ar pakeisti, Komisija ne vėliau kaip per 5 darbo dienas nuo tokio prašymo arba deklaracijos gavimo raštu praneša asmeniui, siekiančiam verstis gamtinių dujų sektoriuje licencijuojama arba leidimais reguliuojama veikla, arba licencijos (leidimo) turėtojui, kad būtina pateikti trūkstamus dokumentus, kurių reikia Taisyklių 22 punkto reikalavimui įgyvendinti. Asmuo, siekiantis verstis gamtinių dujų sektoriuje licencijuojama arba leidimais reguliuojama veikla, arba licencijos (leidimo) turėtojas trūkstamus dokumentus pateikia ne vėliau kaip per 10 darbo dienų nuo Komisijos prašymo gavimo. Tokiu atveju sprendimo dėl licencijos išdavimo, pakeitimo arba atsisakymo išduoti ar pakeisti licenciją priėmimo terminas skaičiuojamas nuo visų trūkstamų ir tinkamai įformintų dokumentų gavimo dienos.
. Asmuo, siekiantis verstis gamtinių dujų sektoriuje licencijuojama veikla, arba licencijos turėtojas dokumentus licencijai gauti (išduoti, pakeisti, patikslinti, licencijos dublikatui išduoti, galiojimui sustabdyti, galiojimo sustabdymui panaikinti, galiojimui panaikinti) pateikia paštu, per kurjerį arba elektroninėmis priemonėmis per atstumą, tiesiogiai Komisijai arba per Paslaugų ir gaminių kontaktinį centrą (toliau – Kontaktinis centras). Asmuo, siekiantis verstis gamtinių dujų sektoriuje leidimais reguliuojama veikla, arba leidimo turėtojas deklaraciją leidimui gauti (pakeisti, galiojimo sustabdymui panaikinti) arba prašymą leidimo galiojimui panaikinti, galiojimui sustabdyti pateikia registruotu paštu, per kurjerį arba dokumentus, pasirašytus saugiu elektroniniu parašu, sukurtu saugia parašo formavimo įranga ir patvirtintu galiojančiu kvalifikuotu sertifikatu, siunčiant elektroniniu paštu ar kitomis elektroninėmis priemonėmis tiesiogiai Komisijai arba per Paslaugų ir gaminių kontaktinį centrą. Pateikti asmens, siekiančio verstis gamtinių dujų sektoriuje licencijuojama arba leidimais reguliuojama veikla, arba licencijos (leidimo) turėtojo dokumentus gali asmens, siekiančio verstis gamtinių dujų sektoriuje licencijuojama arba leidimais reguliuojama veikla, arba licencijos (leidimo) turėtojo atstovas, teisės aktų nustatyta tvarka turintis teisę jam atstovauti ir pateikęs įgaliojimą ir asmens tapatybę patvirtinantį dokumentą.


 SKYRIUS 


 SKIRSNIS


. Komisija per 5 darbo dienas nuo prašymo gavimo išsiunčia asmeniui, siekiančiam verstis gamtinių dujų sektoriuje licencijuojama veikla, arba licencijos turėtojui patvirtinimą, kad prašymas gautas. Šiame patvirtinime privalo būti nurodyta:
. terminas, per kurį turi būti išnagrinėtas prašymas;
. galimos asmens teisių gynimo priemonės, kuriomis galima naudotis, jeigu kiltų Komisijos ir asmens, siekiančio verstis gamtinių dujų sektoriuje licencijuojama veikla, licencijos turėtojo ginčų;
. nuostata, kad per nustatytą terminą negavus atsakymo laikoma, kad licencija išduota, išskyrus Gamtinių dujų įstatymo 21 straipsnio 3 dalyje nustatytus atvejus, apie kuriuos asmuo informuojamas raštu ne vėliau kaip prieš 5 darbo dienas iki licencijos išdavimo termino pabaigos.
. Jeigu asmens, siekiančio verstis gamtinių dujų sektoriuje licencijuojama veikla, arba licencijos turėtojo prašoma papildomai pateikti trūkstamus duomenis ar dokumentus, Komisija, gavusi prašomus dokumentus, praneša asmeniui, siekiančiam verstis gamtinių dujų sektoriuje licencijuojama veikla, arba licencijos turėtojui apie dokumentų gavimą Taisyklių 25 punkte nustatyta tvarka.
. Komisija su prašymu suteikti atitinkamą informaciją apie kitų valstybių narių pareiškėjus turi teisę kreiptis per Europos Sąjungos vidaus rinkos informacinę sistemą į konkrečios valstybės narės atsakingą instituciją.
. Komisija gali kreiptis į valstybinės priežiūros ir (ar) kontrolės institucijas, kitus asmenis dėl informacijos apie asmenis, siekiančius verstis gamtinių dujų sektoriuje licencijuojama veikla, arba licencijos turėtojus. Jeigu Komisija kreipiasi į valstybinės priežiūros ir (ar) kontrolės institucijas, kitus asmenis dėl informacijos apie asmenis, siekiančius verstis gamtinių dujų sektoriuje licencijuojama veikla, arba licencijos turėtojus, ji ne vėliau kaip per 5 darbo dienas nuo minėto kreipimosi informuoja asmenis, siekiančius verstis gamtinių dujų sektoriuje licencijuojama veikla, arba licencijos turėtojus apie kreipimąsi. 


 SKIRSNIS
PERDAVIMO SISTEMOS OPERATORIAUS PASKYRIMO IR PERDAVIMO
LICENCIJOS IŠDAVIMO PROCEDŪRŲ ATLIKIMO TERMINAI

. Komisija, ne vėliau kaip per 4 mėnesius nuo visų tinkamai įformintų dokumentų gavimo priėmusi numanomą sprendimą dėl perdavimo sistemos operatoriaus paskyrimo ir perdavimo licencijos išdavimo, nedelsdama, ne vėliau kaip per 30 kalendorinių dienų nuo numanomo sprendimo priėmimo, notifikuoja jį ir visą reikiamą informaciją Europos Komisijai, išskyrus sprendimus dėl terminuotos gamtinių dujų perdavimo licencijos išdavimo, kurie priimami Taisyklių 33 punkte nustatyta tvarka.
. Jeigu Europos Komisija per 2 mėnesius (jeigu Europos Komisija su prašymu pateikti nuomonę kreipiasi į Energetikos reguliavimo institucijų bendradarbiavimo agentūrą, – per 4 mėnesius) nuo notifikacijos gavimo nepateikia nuomonės, laikoma, kad Europos Komisija neprieštarauja Komisijos sprendimui.
. Komisijos galutinis sprendimas turi būti priimtas ne vėliau kaip per 2 mėnesius nuo Europos Komisijos nuomonei pateikti nustatyto laiko pabaigos. Komisijos galutinis sprendimas ir Europos Komisijos nuomonė, jeigu ji pateikta, skelbiami Europos Sąjungos oficialiajame leidinyje. Jeigu Komisijos galutinis sprendimas skiriasi nuo Europos Komisijos nuomonės, Komisijos galutiniame sprendime turi būti nurodomi tokio skirtumo motyvai.
. Komisija nedelsdama, bet ne vėliau kaip per 5 darbo dienas nuo galutinio sprendimo, kuris skelbiamas Europos Sąjungos oficialiajame leidinyje, priėmimo praneša Europos Komisijai apie perdavimo sistemos operatoriaus paskyrimą ir perdavimo licencijos išdavimą.

 SKIRSNIS
PRAŠYMŲ, DEKLARACIJŲ IŠDUOTI SKIRSTYMO, LAIKYMO, SGD PAKARTOTINIO DUJINIMO AR
RINKOS OPERATORIAUS LICENCIJĄ ARBA LEIDIMO VERSTIS TIEKIMO VEIKLA NAGRINĖJIMO TERMINAI

. Ne vėliau kaip per 30 kalendorinių dienų nuo prašymo išduoti ar pakeisti licenciją ir visų reikiamų ir tinkamai įformintų dokumentų gavimo Komisija privalo išduoti ar pakeisti licenciją arba pateikti asmeniui, siekiančiam verstis gamtinių dujų sektoriuje licencijuojama veikla, arba licencijos turėtojui, pateikusiam prašymą, motyvuotą rašytinį atsisakymą tai daryti. 30 kalendorinių dienų terminas netaikomas, jeigu yra Gamtinių dujų įstatymo 21 straipsnio 3 dalyje nustatytos sąlygos.
. Ne vėliau kaip per 5 darbo dienas nuo teisės verstis gamtinių dujų tiekimo veikla įgijimo dienos Komisija privalo patikrinti deklaracijoje pateiktą informaciją.


 SKYRIUS


. Licencija pagal pateiktą prašymą neišduodama arba nekeičiama, jeigu:
. asmuo, siekiantis verstis gamtinių dujų sektoriuje licencijuojama veikla, arba licencijos turėtojas praėjus 10 darbo dienų terminui nuo Komisijos prašymo gavimo dienos pateikia ne visus trūkstamus ir tinkamai įformintus dokumentus ir informaciją arba jos nepateikia;
. netenkinami Taisyklių 22 punkte nustatyti licencijos išdavimo ar pakeitimo reikalavimai.

 SKYRIUS


. Licencijoje (leidime) nurodoma:
. licencijuojamos arba leidimais reguliuojamos veiklos rūšis;
. licenciją (leidimą) išduodanti institucija;
. licencijos (leidimo) numeris;
. licencijos (leidimo) turėtojo rekvizitai – juridinio asmens pavadinimas, kodas (registracijos numeris) ir buveinės adresas, fizinio asmens vardas ir pavardė, asmens kodas, jeigu jis yra, gimimo data ir adresas;
. licencijos išdavimo ar pakeitimo pagrindas ir data arba leidimo išdavimo ar patikslinimo data;
. teritorija, kurioje vykdoma licencijuojama gamtinių dujų perdavimo ir skirstymo veikla.

 SKYRIUS 


. Išduotos licencijos gali būti keičiamos licencijos turėtojo prašymu, jeigu keičiasi licencijuojamos veiklos teritorija. Tokiu atveju licencijos turėtojas prašyme nurodo licencijuojamos veiklos teritoriją ir pateikia visus dokumentus ir duomenis, kurie keitėsi po prašymo išduoti licenciją pateikimo.
. Licencijos dublikatas išduodamas, jeigu licencijos originalas:
. prarandamas;
. sugadinamas.
. Licencijos turėtojas, norintis gauti licencijos dublikatą, Komisijai pateikia:
. prašymą gauti licencijos dublikatą;
. sugadintos licencijos originalą (Taisyklių 38.2 papunktyje nustatytu atveju), jeigu licencija buvo išspausdinta popieriuje.
. Licencijos dublikatas išduodamas ne vėliau kaip per 10 darbo dienų nuo visų dokumentų, kurių reikia licencijos dublikatui išduoti, gavimo Komisijoje. Jeigu pateikti ne visi ar netinkamai įforminti dokumentai, Komisija ne vėliau kaip per 5 darbo dienas nuo dokumentų, kurių reikia licencijos dublikatui išduoti, gavimo praneša apie tai licencijos turėtojui. Licencijos turėtojui ištaisius šiuos trūkumus ir ne vėliau kaip per 10 darbo dienų nuo Komisijos pranešimo gavimo pateikus patikslintus ir (ar) trūkstamus dokumentus, licencijos dublikatas išduodamas su žyma „Dublikatas“.
. Išduotos licencijos (leidimai) patikslinamos licencijos (leidimo) turėtojo prašymu, kai keičiasi licencijoje (leidime) nurodyti licencijos (leidimo) turėtojo rekvizitai. Jeigu keičiasi licencijoje (leidime) nurodyti licencijos (leidimo) turėtojo rekvizitai, licencijos (leidimo) turėtojas privalo ne vėliau kaip per 10 darbo dienų nuo jų pasikeitimo apie tai raštu informuoti Komisiją ir pateikti jai prašymą patikslinti turimą licenciją ar deklaraciją dėl leidimo patikslinimo ir dokumentus, patvirtinančius, kad pasikeitė licencijos (leidimo) turėtojo rekvizitai. Komisija privalo patikrinti deklaracijoje pateiktą informaciją ne vėliau kaip per 5 darbo dienas nuo dokumentų pateikimo. Jeigu prašyme patikslinti turimą licenciją ar deklaracijoje dėl leidimo patikslinimo pateikta netiksli, neišsami ar klaidinga informacija ar pateikti ne visi dokumentai, Komisija ne vėliau kaip per 5 darbo dienas nuo dokumentų, kurių reikia licencijai (leidimui) patikslinti, gavimo praneša apie tai licencijos (leidimo) turėtojui. Leidimo turėtojas šiuos trūkumus privalo ištaisyti ne vėliau kaip per 10 darbo dienų. Licencijos turėtojui ištaisius trūkumus ir ne vėliau kaip per 10 darbo dienų nuo Komisijos pranešimo gavimo pateikus patikslintus ir (ar) trūkstamus dokumentus, sprendimas dėl licencijos patikslinimo priimamas ne vėliau kaip per 10 darbo dienų nuo visų dokumentų, kurių reikia licencijai patikslinti, gavimo Komisijoje. Sprendimas įsigalioja sprendimo priėmimo dieną. Laikoma, kad asmeniui, siekiančiam pakeisti išduotą energetikos veiklos leidimą ir pateikusiam deklaraciją, leidimas yra pakeistas ar patikslintas kitą dieną po deklaracijos pateikimo leidimus išduodančiai institucijai dienos arba nuo deklaracijoje nurodytos dienos, jeigu ši diena yra vėlesnė negu kita diena po deklaracijos pateikimo leidimus išduodančiai institucijai dienos. Licencijos turėtojas grąžina Komisijai patikslintos licencijos originalą (jeigu licencija buvo išspausdinta popieriuje).

 SKYRIUS 


. Komisija pildo licencijų (leidimų) registravimo žurnalą, kuris gali būti ir kompiuterinėse laikmenose. Jame ir Licencijų informacinėje sistemoje registruojamos visos išduotos, pakeistos, patikslintos licencijos (leidimai), licencijų dublikatai, licencijos (leidimai), kurių galiojimas panaikintas, sustabdytas arba galiojimo sustabdymas panaikintas, taip pat visi prašymai išduoti, pakeisti licencijas, sustabdyti jų galiojimą, panaikinti galiojimo sustabdymą ar panaikinti galiojimą, išduoti licencijos dublikatą, patikslinti licenciją ir visos deklaracijos.
. Licencijų (leidimų) registravimo žurnalas privalo būti pildomas taip, kad nebūtų įmanoma nepastebimai perrašyti jame esančių įrašų, papildyti žurnalo naujais įrašais, pažeidžiančiais jų chronologinę tvarką. Jeigu žurnalas pildomas kompiuterinėse laikmenose, turi būti fiksuojama duomenų tvarkymo veiksmų istorija.
. Licencijų (leidimų) registravimo žurnale turi būti nurodyta:
. įrašo eilės numeris;
. įrašo data;
. licencijos (leidimo) išdavimo, pakeitimo ar patikslinimo, licencijos dublikato išdavimo data;
. licencijos (leidimo) numeris;
. licencijos (leidimo) rūšis;
. licencijos (leidimo) turėtojo rekvizitai;
. jeigu išduodama licencija (leidimas) pakeičia anksčiau turėtąją, – anksčiau galiojusios licencijos (leidimo) eilės numeris;
. prašymą nagrinėjusio darbuotojo pareigos, vardas ir pavardė;
. licencijos (leidimo) galiojimo sustabdymo data;
. licencijos (leidimo) galiojimo sustabdymo panaikinimo data;
. licencijos (leidimo) galiojimo panaikinimo data;
. už licencijų (leidimų) registravimo žurnalo pildymą atsakingo darbuotojo pareigos, vardas ir pavardė.

 SKYRIUS 


. Komisija, nustačiusi licencijuojamos arba leidimais reguliuojamos veiklos sąlygų ir reikalavimų laikymosi pažeidimų arba gavusi iš valstybinės priežiūros ir (ar) kontrolės institucijų informaciją apie tokius pažeidimus, ne vėliau kaip per 5 darbo dienas raštu įspėja licencijos (leidimo) turėtoją apie galimą licencijos (leidimo) galiojimo sustabdymą arba panaikinimą ir nurodo laiką, per kurį licencijos (leidimo) turėtojas turi pašalinti nustatytus pažeidimus.
. Licencijos (leidimo) galiojimas sustabdomas, panaikinamas galiojimo sustabdymas ar panaikinamas galiojimas Energetikos įstatymo nustatyta tvarka ir sąlygomis.
. Priimdama sprendimą dėl licencijos galiojimo sustabdymo, Komisija nustato laiką nuo sprendimo įsigaliojimo dienos, per kurį licencijos turėtojas turėtų pašalinti licencijuojamos veiklos sąlygų pažeidimus. Pranešime licencijos turėtojui apie tokį sprendimą nurodoma jo įsigaliojimo data ir terminas trūkumams pašalinti.
. Sprendimą dėl licencijos galiojimo sustabdymo, galiojimo sustabdymo panaikinimo ar galiojimo panaikinimo Komisija priima ne vėliau kaip per 10 darbo dienų po to, kai baigiama tikrinti licencijuojama veikla.
. Veikla netikrinama, kai licencijos turėtojo prašymu licencijos galiojimas sustabdomas; licencijos turėtojo prašymu sustabdžius licencijos galiojimą vėl pateikiamas prašymas panaikinti galiojimo sustabdymą ir visi dokumentai ir duomenys, kurie keitėsi po licencijos išdavimo; licencijos turėtojo prašymu panaikinamas licencijos galiojimas; licencijos galiojimas panaikinamas licencijos turėtojui juridiniam asmeniui arba kitos valstybės narės juridinio asmens ar kitos organizacijos padaliniui pasibaigus – jį likvidavus ar reorganizavus, licencijos turėtojui fiziniam asmeniui mirus. Jeigu veikla netikrinama, Komisija sprendimą dėl licencijos galiojimo sustabdymo, galiojimo sustabdymo panaikinimo ar galiojimo panaikinimo priima ne vėliau kaip per 10 darbo dienų po to, kai gaunamas atitinkamas prašymas arba sužinoma apie licencijos turėtojo juridinio asmens arba kitos valstybės narės juridinio asmens ar kitos organizacijos padalinio pasibaigimą jį likvidavus ar reorganizavus, licencijos turėtojo fizinio asmens mirtį.
. Komisija, nustačiusi leidimu reguliuojamos veiklos sąlygų pažeidimus ar Energetikos įstatyme nurodytus leidimo sustabdymo ar panaikinimo pagrindus, jo turėtojui pateikia pranešimą, kuriame nurodo leidimo galiojimo sustabdymo arba panaikinimo datą ir terminą trūkumams pašalinti. Leidimo turėtojui pateikus prašymą dėl leidimo galiojimo sustabdymo arba panaikinimo, Komisija leidimo galiojimą sustabdo arba panaikina kitą dieną nuo prašymo gavimo dienos arba nuo prašyme nurodytos dienos, jeigu ši diena yra vėlesnė negu kita diena po prašymo pateikimo Komisijai dienos. Leidimo galiojimas panaikinamas leidimo turėtojui juridiniam asmeniui arba kitos valstybės narės juridinio asmens ar kitos organizacijos padaliniui pasibaigus – jį likvidavus ar reorganizavus, leidimo turėtojui fiziniam asmeniui mirus. Laikoma, kad asmeniui, siekiančiam panaikinti leidimo galiojimo sustabdymą ir pateikusiam deklaraciją, teisė verstis gamtinių dujų tiekimo veikla yra suteikiama kitą dieną po deklaracijos pateikimo Komisijai dienos arba nuo deklaracijoje nurodytos dienos, jeigu ši diena yra vėlesnė negu kita diena po deklaracijos pateikimo Komisijai dienos.
. Komisija apie sprendimą dėl licencijos galiojimo sustabdymo, sustabdymo panaikinimo, galiojimo panaikinimo licencijos turėtojui praneša raštu ir paskelbia Licencijų informacinėje sistemoje ir savo interneto svetainėje sprendimo priėmimo dieną. Komisija, veiksmus, susijusius su leidimo galiojimo sustabdymu, sustabdymo panaikinimu, galiojimo panaikinimu, atlieka Licencijų informacinėje sistemoje ir savo interneto svetainėje per 1 darbo dieną nuo pranešime nurodytos datos, prašymo pateikimo datos arba jame nurodytos datos, deklaracijos pateikimo datos arba joje nurodytos datos.
. Sprendimas dėl licencijos galiojimo sustabdymo, galiojimo sustabdymo panaikinimo ar galiojimo panaikinimo įsigalioja kitą dieną po sprendimo paskelbimo Komisijos interneto svetainėje. Jeigu sprendimas dėl licencijos galiojimo sustabdymo ar galiojimo panaikinimo arba leidimo sustabdymas ar galiojimo panaikinimas turi įtakos saugiam vartotojų aprūpinimui gamtinėmis dujomis, jis gali įsigalioti ne anksčiau kaip po 2 mėnesių nuo sprendimo priėmimo. Kad numatoma priimti tokį sprendimą, Komisija privalo informuoti Lietuvos Respublikos energetikos ministeriją ir Lietuvos Respublikos Vyriausybę.
. Licenciją, kurios galiojimas panaikintas, licencijos turėtojas privalo grąžinti Komisijai ne vėliau kaip per 2 darbo dienas nuo Komisijos pranešimo apie sprendimą dėl licencijos galiojimo panaikinimo gavimo.

 SKYRIUS 


. Licencijos (leidimo) turėtojas privalo nedelsdamas pranešti Komisijai apie visus licencijuojamos arba leidimais reguliuojamos veiklos sąlygų pasikeitimus.
. Komisija, Valstybinė energetikos inspekcija prie Energetikos ministerijos, Valstybinė vartotojų teisių apsaugos tarnyba, kitos valstybinės priežiūros ir (ar) kontrolės institucijos pagal kompetenciją kontroliuoja licencijų (leidimų) turėtojų veiklą, prižiūri, kaip jie laikosi licencijuojamos arba leidimais reguliuojamos veiklos sąlygų.
. Valstybinės priežiūros ir (ar) kontrolės institucijos privalo nedelsdamos raštu informuoti Komisiją apie nustatytus licencijuojamos arba leidimais reguliuojamos veiklos sąlygų pažeidimus.
. Asmenys, siekiantys verstis gamtinių dujų sektoriuje licencijuojama arba leidimais reguliuojama veikla, ir licencijų (leidimų) turėtojai informaciją apie Komisijos priimtus sprendimus arba atliktus veiksmus turi teisę gauti registruotu paštu, per kurjerį arba dokumentais, pasirašytais saugiu elektroniniu parašu, sukurtu saugia parašo formavimo įranga ir patvirtintu galiojančiu kvalifikuotu sertifikatu, siunčiant elektroniniu paštu ar kitomis elektroninėmis priemonėmis, tiesiogiai iš Komisijos arba per Paslaugų ir gaminių kontaktinį centrą.
. Sustabdyti arba panaikinti licencijos galiojimą galima tik tuomet, kai prieš tai ūkio subjektas buvo įspėtas apie ketinamą taikyti ekonominę sankciją ir nustatytas terminas trūkumams pašalinti, tačiau per nustatytą terminą to nepadarė.
. Skundai ir ginčai dėl licencijuojamos arba leidimais reguliuojamos veiklos sąlygų pažeidimų nagrinėjami teisės aktų nustatyta tvarka.

______________________
Priedo pakeitimai:
Nr. 65,
2018-01-17,
paskelbta TAR 2018-01-22, i. k. 2018-00948            



Pakeitimai:

1.

                    Lietuvos Respublikos Vyriausybė, Nutarimas
                
Nr. 493,
2012-05-09,
Žin., 2012, Nr.
56-2768 (2012-05-16), i. k. 1121100NUTA00000493                
Dėl Lietuvos Respublikos Vyriausybės 2011 m. spalio 27 d. nutarimo Nr. 1246 "Dėl Gamtinių dujų perdavimo, skirstymo, laikymo, skystinimo, tiekimo ir rinkos operatoriaus licencijavimo taisyklių patvirtinimo" pakeitimo

2.

                    Lietuvos Respublikos Vyriausybė, Nutarimas
                
Nr. 1024,
2012-08-29,
Žin., 2012, Nr.
102-5185 (2012-08-31), i. k. 1121100NUTA00001024                
Dėl Lietuvos Respublikos Vyriausybės 2011 m. spalio 27 d. nutarimo Nr. 1246 "Dėl Gamtinių dujų perdavimo, skirstymo, laikymo, skystinimo, tiekimo ir rinkos operatoriaus licencijavimo taisyklių patvirtinimo" pakeitimo

3.

                    Lietuvos Respublikos Vyriausybė, Nutarimas
                
Nr. 65,
2018-01-17,
paskelbta TAR 2018-01-22, i. k. 2018-00948                
Dėl Lietuvos Respublikos Vyriausybės 2011 m. spalio 27 d. nutarimo Nr. 1246 „Dėl Gamtinių dujų perdavimo, skirstymo, laikymo, skystinimo, tiekimo ir rinkos operatoriaus licencijavimo taisyklių patvirtinimo“ pakeitimo

